ผู้ประกอบการแพริมน้ำกาฬสินธุ์ปรับตัวสู้วิกฤตโควิด-19 สร้างความตระหนักรักษ์โลก
ในช่วงสถานการณ์โควิด-19 ที่สร้างความเครียดสะสมให้กับใครหลายๆ คน สามารถผ่อนคลายด้วยการชมวิวและทานอาหารบนแพ ในเขื่อนลำปาว บริเวณสะพานเทพสุดาจังหวัดกาฬสินธุ์ ซึ่งขณะนี้ลูกค้าบางตาไปเยอะมาก หากแต่ทางร้านได้ปรับตัวเพื่อประคองธุรกิจให้ก้าวพ้นช่วงโควิด-19 ไปได้การพักผ่อนหย่อนใจที่ได้รับความนิยมเป็นอย่างมากของชาวกาฬสินธุ์ และพื้นที่ใกล้เคียง คือการชื่นชมความงามของทัศนียภาพ บริเวณสะพานเทพสุดา สะพานข้ามน้ำจืดที่ยาวที่สุดในประเทศไทย เหนือเขื่อนลำปาว เชื่อมระหว่างแหลมโนนวิเศษ ตำบลโนนบุรี อำเภอสหัสขันธ์ กับบริเวณเกาะมหาราช ตำบลหนองบัว อำเภออ.หนองกุงศรี จังหวัดกาฬสินธุ์ หากแต่ในสถานการณ์โควิด-19 ที่เกิดการระบาดนี้ ทำให้บรรยากาศเงียบเหงาลงไปเยอะมาก นางนงลักษณ์ ตระการ เจ้าของแพธนาธิป ซึ่งเปิดแพให้บริการนักท่องเที่ยวและประชาชนมาเป็นเวลาหลายปีแล้ว กล่าวว่า ปัจจุบันทางร้านได้มีการปรับตัว นอกจากจะสลับการทำงานของพนักงานลงแล้ว เรื่องการบริการหากลูกค้านำเครื่องดื่ม มาจากข้างนอกก็จะไม่คิดค่าบริการ แม้แต่ค่าเช่าแพ ในชั่วโมงแรกก็จะให้นั่งฟรี เนื่องจากมองว่า ในสถานการณ่เช่นนี้ต้องช่วยเหลือดูแล ทั้งเจ้าของร้าน พนักงานลูกจ้างและแม้กระทั่งนักท่องเที่ยวเอง ที่ต้องพึ่งพาอาศัยกัน ให้สามารถก้าวผ่านช่วงสถานการณ์โควิด-19 นี้ไปให้ได้ สิ่งสำคัญอีกอย่าง สำหรับการดูแลธรรมชาติให้มีความสวยงาม เป็นมิตรกับสิ่งแวดล้อม ซึ่งทางร้านเองใส่ใจในเรื่องนี้เป็นอย่างมาก โดยทางร้านจะใช้แผงโซล่าเซลล์ในการให้พลังงานไฟฟ้าและการรักษาความสะอาดเป็นอย่างมาก ซึ่งจะเก็บขยะโดยรอบเป็นประจำทุกวัน ซึ่งสิ่งที่อยากจะฝากไปยังนักท่องเที่ยวทุกคนคือ ต้องตระหนักในการเก็บและทิ้งขยะให้ลงถัง ซึ่งที่ผ่านมาหลายคนหลงลืมและไม่ให้ความสำคัญ นอกจากจะเป็นภาระต่อผู้ที่อาศัยอยู่เดิม ยังสร้างความสกปรก ไม่สบายตาแกนักท่องเที่ยวที่มาทีหลัง อีกทั้งเป็นการทำลายธรรมชาติอย่างรุนแรงอีกด้วย ในสถานการณ์โควิด-19 ที่สร้างความตึงเครียดให้แก่ประชาชน การพักผ่อน ชื่นชมความงามทัศนียภาพของธรรมชาติ ย่อมสร้างความผ่อนคลายได้เป็นอย่างดี แม้วันนี้นักท่องเที่ยวจะบางตาลง แพเขื่อนลำปาวสะพานเทพสุดา ก็เตรียมพร้อมเสมอ ที่จะรองรับนักท่องเที่ยวเมื่อสถานการณ์โควิด-19 คลี่คลายณัฏฐ์ ฐนันท์รมย์ สำนักงานประชาสัมพันธ์จังหวัดกาฬสินธุ์ รายงาน